CELEX: 31991R1284
Language: sl
Date: 1991-05-14 00:00:00
Title: Uredba Sveta (EGS) št. 1284/91 z dne 14. maja 1991 o spremembi Uredbe (EGS) št. 3975/87 o postopku za uporabo pravil o konkurenci za podjetja v sektorju zračnega prevoza

Pomembno pravno obvestilo

|

31991R1284

Uradni list L 122 , 17/05/1991 str. 0002 - 0003

		Uredba Sveta (EGS) št. 1284/91z dne 14. maja 1991o spremembi Uredbe (EGS) št. 3975/87 o postopku za uporabo pravil o konkurenci za podjetja v sektorju zračnega prevozaSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 87 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker Uredba Sveta (EGS) št. 2342/90 z dne 24. julija 1990 o prevozninah za redni zračni prevoz [4] in Uredba (EGS) št. 2343/90 [5] glede dostopa do trga in porazdelitve potniških zmogljivosti predvidevata nadaljnjo liberalizacijo tarifnega sistema znotraj Skupnosti;ker bo politika Skupnosti v zračnem prevozu omogočila prevoznikom konkurenčnost njihovih storitev in tako prispevala k večji dinamiki gospodarske panoge v interesu uporabnika zračnega prevoza, bi morala biti Komisija v primerih, ko je praksa letalskih prevoznikov v nasprotju s pravili o konkurenci in lahko ogrozi obstoj konkurenčnih storitev ali celo obstoj letalske družbe ter tako povzroči nepopravljivo škodo konkurenčni strukturi, zmožna sprejeti takojšnje postopke;ker je smiselno predvideti poseben postopek, v skladu s katerim lahko Komisija v primerih, v katerih obstaja nujna potreba po preprečitvi takšne protikonkurenčne prakse ali ukrepanju zoper njo, hitreje uporabi pravila o konkurenci;ker naj ta postopek nudi zadevnim podjetjem možnost dajanja pisnih pripomb na pritožbe;ker je treba zato spremeniti Uredbo (EGS) št. 3975/87 [6],SPREJEL NASLEDNJO UREDBO:Člen 1Uredba (EGS) št. 3975/87 se spremeni:1. Vstavi se naslednji člen:"Člen 4aZačasni ukrepi zoper protikonkurenčno prakso1. Brez poseganja v uporabo člena 4(1) lahko Komisija v primerih, ko ima jasen dokaz, da so nekatere prakse v nasprotju s členoma 85 ali 86 Pogodbe in je njihov cilj ali učinek neposredno ogrožati obstoj storitve zračnega prevoza, in ko uporaba običajnih postopkov ne zadostuje za zaščito zadevne storitve zračnega prevoza ali zadevne letalske družbe, z odločbo sprejme začasne ukrepe, s katerimi zagotovi, da se te prakse ne bodo izvajale ali da se prenehajo izvajati, in da takšna navodila, kakršna so potrebna za preprečitev pojavljanja teh praks, dokler ni izdana odločba po členu 4(1).2. Odločba po odstavku 1 velja za obdobje, ki ne presega šest mesecev. Člen 8(5) se ne uporabi.Komisija lahko prvotno odločbo, s spremembo ali brez nje, podaljša za obdobje, ki ne presega treh mesecev. V tem primeru se uporabi člen 8(5)."2. Členu 13(1) se doda:"(e) upoštevajo vsak ukrep, ki ga nalaga odločba, sprejeta po členu 4a."3. V členu 16(1) se za "4" vstavi "4a".Člen 2Ta uredba začne veljati na dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 14. maja 1991Za SvetPredsednikJ. F. Poos[1] UL C 155, 26.6.1990, str. 7; in UL C 101, 18.4.1991, str. 19.[2] UL C 48, 25.2.1991, str. 166.[3] UL C 41, 18.2.1991, str. 44.[4] UL L 217, 11.8.1990, str. 1.[5] UL L 217, 11.8.1990, str. 8.[6] UL L 374, 31.12.1987, str. 1.--------------------------------------------------